**भारत सरकार**

**स्वास्थ्य और परिवार कल्याण मंत्रालय**

**स्वास्थ्य और परिवार कल्याण विभाग**

**राज्य सभा**

**अतारांकित प्रश्न संख्या: 909**

**28 जुलाई, 2015 को पूछे जाने वाले प्रश्न का उत्तर**

**विभिन्न रोगों के उपचार हेतु सरकार द्वारा दी गई चिकित्सीय सुविधाएं**

**909. श्री पी॰ एल॰ पुनियाः**

क्या **स्वास्थ्य और परिवार कल्याण** मंत्री यह बताने की कृपा करेंगे किः

(क) देश में कुल कितने मरीज टीबी, एड्स, डाइबिटीज व दिल की बीमारियों से पीडि़त हैं, इसके साथ ही गत एक वर्ष में उक्त बीमारियों से कितने लोगों की मृत्यु हुई और तत्संबंधी विवरण क्या है;

(ख) उक्त बीमारियों से पीडि़त व्यक्तियों को सरकार द्वारा क्या चिकित्सा सुविधा मुहैया कराई जा रही है तथा कितने लोगों को इसका फायदा मिल रहा है;

(ग) उक्त बीमारियों के इलाज के औसत व्यय का ब्यौरा क्या है;

(घ) क्या यह सही है कि उक्त बीमारियों के इलाज व दवाइयों का मूल्य लगातार बढ़ रहा है; और

(ङ) यदि हां, तो गत दो वर्षों में उक्त बीमारियों की दवाइयों के मूल्य में हुई वृद्धि का ब्यौरा क्या है?

**उत्तर**

**स्वास्थ्य और परिवार कल्याण राज्‍यमंत्री (श्री श्रीपाद येसो नाईक)**

 (क): विश्व स्वास्थ्य संगठन के अनुसार देश में क्षय रोगियों की अनुमानित संख्या 26 लाख है जबकि क्षय रोग से होने वाली अनुमानित मौतों की संख्या 2.4 लाख है।

मई, 2015 की स्थिति के अनुसार कुल 8,69,576 एचआईवी/एड्स रोगी नि:शुल्क एण्टीरिट्रोवायरल थिरेपी (एआरटी) प्राप्त कर रहे हैं। विगत 3 वित्तीय वर्षों के दौरान एआरटी केंद्रों में मृत सूचित रोगियों की संख्या निम्नलिखित है:

* 2011-12 : 35,265
* 2012-13 : 29,466
* 2013-14 : 41,956

भारतीय आयुर्विज्ञान अनुसंधान परिषद (आईसीएमआर) विभिन्न रोगों की व्याप्तता और घटनाओं के संबंध में अध्ययन करता है। आईसीएमआर द्वारा गैर-संचारी रोगों के संबंध में किए गए रोग-भार अध्ययन के अनुसार, मुख्य गैर-संचारी रोगों में वर्ष 2004 में डायबिटीज मेलीट्स और इस्केमिक हृदय रोग (आईएचडी) के संबंध में अनुमानित रोगियों और मौतों की संख्या निम्नलिखित है:

|  |  |  |
| --- | --- | --- |
| **रोग** | **रोगियों की संख्या (लाख में)** | **मौतों की संख्या (लाख में)**  |
| मधुमेह  | 378 | 1.0 |
| आईएचडी | 224 | 5.5 |

(ख): चूंकि स्वास्थ्य राज्य का विषय है अत: केंद्र सरकार स्वास्थ्य परिचर्या प्रदान करने के लिए राज्य सरकारों के प्रयासों में सहायता प्रदान करती है।

भारत सरकार द्वारा राज्य सरकार के साथ मिलकर देश में संशोधित राष्ट्रीय क्षय रोग नियंत्रण कार्यक्रम (आरएनटीसीपी) क्रियान्वित किया जाता रहा है जो वर्ष 2005 से राष्ट्रीय स्वास्थ्य मिशन के तत्वाधान के अंतर्गत हैं। इस कार्यक्रम के अंतर्गत क्षय रोगियों की गुणवत्तायुक्त निदान के लिए 13 हजार से ज्यादा नामोद्दिष्ट माइक्रोस्कोपिक केंद्र स्थापित किए गए हैं। आरएनटीसीपी के अंतर्गत औसत प्रतिरोधी क्षय रोग का कार्यक्रमात्मक प्रबंधन (पीएमडीटी) वर्ष 2007 से भारत में शुरू किया गया था और वर्ष 2013 तक पूरे देश को कवर किया गया था। लाइन प्रोब एस्से (एलपीए) और कारट्रिज आधारित न्यूकलिक एसिड एंप्लीफिकेशन जांच (सीबीएनएएटी) जैसे द्रुत आण्विक जांचों की उपलब्धता सहित 62 कल्चर और औषध सुग्राहिता जांच प्रयोगशालाओं में गुणवत्ता आश्वासित औषध सुग्राहिता जांच के जरिए औषध प्रतिरोधी क्षय रोग का निदान किया जाता है। आरएनटीसीपी के अंतर्गत प्रत्यक्ष पर्यवेक्षण में औषधि दी जाती हैं और रोगी की निगरानी रखी जाती है ताकि उपचार का पालन और इसकी पूर्ति को सुकर बनाया जा सके। अधिकतर सरकारी अस्पताल, सामुदायिक स्वास्थ्य केंद्र, प्राथमिक स्वास्थ्य केंद्र, उप-केंद्र डॉट केंद्रों के रूप में कार्य करते हैं। आरएनटीसीपी के अंतर्गत निदान और उपचार नि:शुल्क प्रदान किया जाता है। वर्ष 2014 में आरएनटीसीपी के अंतर्गत 1445284 रोगियों को पंजीकृत किया गया था।

मई, 2015 की स्थिति के अनुसार, देश में 510 एंट्री रिट्रोवायरल थिरेपी केंद्र और 1068 लिंक एंटी रिट्रोवायरल थिरेपी केंद्र हैं और उनमें से कुल 8,69,576 एचआईवी/एड्स के रोगी नि:शुल्क एंट्री रिट्रोवायरल थिरेपी उपचार प्राप्त कर रहे हैं। पीएलएचआईवी को नि:शुल्क मूलभूत नैदानिक सेवाएं, नि:शुल्क सीडी4 काउंट और नि:शुल्क एआरवी औषधियां प्रदान की जाती हैं। केंद्र और राज्य सरकार, दोनों के स्वास्थ्य सुविधा केंद्रों में रोगियों को एनसीडी के लिए नि:शुल्क अथवा रियायती दरों पर दवाइयां उपलब्ध कराई जाती हैं। तथापि, ऐसे लाभ प्राप्त करने वाले व्यक्तियों की संख्या का ब्यौरा केंद्रीय स्तर पर नहीं रखा जाता है।

भारत सरकार ने जुलाई, 2010 में 21 राज्यों के 100 जिलों में राष्ट्रीय कैंसर, मधुमेह, हृदवाहिका रोग और आघात की रोकथाम और नियंत्रण कार्यक्रम (एनपीसीडीसीएस) शुरू किया। वर्ष 2013-14 से इस कार्यक्रम को राष्ट्रीय स्वास्थ्य मिशन के संरक्षणाधीन लाया गया है और सभी राज्यों एवं संघ राज्य क्षेत्रों के और ज्‍यादा जिलों में इसका विस्तार किया गया है। 12वीं योजना के दौरान एनपीसीडीसीएस के अंतर्गत किए जाने वाले कार्यकलापों में एनसीडी क्लिनिकों की स्थापना द्वारा स्वास्थ्य अवसंरचना का सुदृढ़ीकरण, कार्यक्रम संबंधी कार्यकलापों के लिए आवश्यक कार्मिक शक्ति प्रदान करना, स्वास्थ्य संवर्द्धन संबंधी कार्यकलाप, जांच, शीघ्र निदान, उपचार और इन रोगों से पीड़ित व्यक्तियों को जन स्वास्थ्य प्रदानगी प्रणाली के जरिए रेफर करना शामिल है।

(ग): आरएनटीसीपी के अंतर्गत सहायता का रुझान बढ़ रहा है। विगत 3 वर्षों के दौरानी आरएनटीसीपी के अंतर्गत राज्यों को 1621 करोड़ रुपए (कुल) जारी किए गए थे़।

विगत 2 वर्षों के दौरान राष्ट्रीय एड्स नियंत्रण संगठन द्वारा एंटी रिट्रोवायरल (एआरवी) औषधों के प्रापण पर खर्च की गई धनराशि का ब्यौरा निम्नलिखित है।

|  |  |
| --- | --- |
| औषधि | बिक्री और अन्य करों सहित दिए गए ठेके (करोड़ रुपए में)  |
| 2013-14 | 2014-15 |
| एआरवी औषधि | 467.32 | 513.60 |

विगत तीन वर्षों के दौरान एनपीसीडीसीएस के अंतर्गत राज्य सरकार को 310.38 करोड़ रुपए जारी किए गए थे।

देश में निजी और सरकारी स्वास्थ्य सुविधा केंद्रों से आरएनटीसीपी, एड्स, मधुमेह और हृदय से संबंधित रोगों के उपचार के लिए लोगों द्वारा किए गए औसत व्यय का ब्यौरा केंद्रीय स्तर पर नहीं रखा जाता है।

(घ) और (ड.): विगत कुछ वर्षों के दौरान फर्स्ट लाइन क्षय रोग रोधी औषधों की लागत में थोड़ी बहुत बढ़ोत्तरी रही है। विगत 3 वर्षों के दौरान दवाइयों के संबंध में ब्यौरा **अनुलग्नक-I** में दिया गया है।

जहां तक एआरवी औषधों का संबंध है, विगत दो वर्षों के दौरान फर्स्ट और सेकेंड लाइन औषधों तथा बाल चिकित्सा संबंधी औषधों के लिए लागत की वृद्धि प्रतिशतता में अंतर **अनुलग्नक-II** में किया गया है।

मधुमेह और हृदय संबंधी रोगों के संबंध में औषधों के प्रापण का ब्यौरा केंद्रीय स्तर पर नहीं रखा जाता है।

**अनुलग्नक-I**

**आरएनटीसीपी के अंतर्गत प्रापण की गई फर्स्ट लाइन क्षय रोग रोधी औषधों की इकाई लागत**

|  |  |  |  |  |  |  |
| --- | --- | --- | --- | --- | --- | --- |
| **उत्पाद कोड** | **औषधें** | **ए/यू** | **2012-13 (रू. में)** | **2013-14 (रू. में)** | **2014-15 (रू. में)** | **विगत 2 वर्षों में लगत में वृद्धि/गिरावट** |
| पीसी-1 | नए रोगियों के लिए उपचार बॉक्स | पीडब्ल्यूबी | 548.87 | 602.33 | 662.54 | 10.00 |
| पीसी-2 | पुनःउपचार रोगियों के लिए उपचार बॉक्स | पीडब्ल्यूबी | 1000.25 | 1094.16 | 1122.45 | 2.59 |
| पीसी-4 | प्रोलोंगेशन पाउच | 5 पाउच का बॉक्स | - | 742.27 | 789.6 | 6.38 |
| पीसी-5 | इंजेक्शन स्ट्रेप्टोमाइसिन 750 मिलीग्राम की शीशी | शीशी | 8.51 | 10.66 | 9.8 | 8.07 |
| पीसी-13 | बाल चिकित्सा श्रेणी (6-10 और 18-25 किग्रा.) | पीडब्ल्यूबी | - | 255.73 | 277.46 | 8.50 |
| पीसी-14 | बाल चिकित्सा श्रेणी (11-17, 18-25 और 26-30 किग्रा.) | पीडब्ल्यूबी | - | 336.87 | 363.48 | 7.90 |
| पीसी-15 | बाल चिकित्सा श्रेणी (6-10 और 18-25 किग्रा.) |  | - | 338.99 | 369.2 | 8.91 |
| पीसी-16 | बाल चिकित्सा श्रेणी (11-17, 18-25 और 26-30 किग्रा.) | 5 पाउच का बॉक्स | - | 448.24 | 485.47 | 8.31 |

**अनुलग्‍नक -।।**

**विगत दो वर्षों के दौरान प्रापण की गई एआरवी औषधों की लागत गत तुलना**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  **क्र. सं.** | **औषध**  | **अंतिम क्रय मूल्‍य (कर और ड्यूटी सहित)**  | **एनओए देने की तारीख** | **अंतिम क्रय मूल्‍य (कर और ड्यूटी सहित)** | **एनओए देने की तारीख** | **हाल ही में दिए गए इकाई मूल्‍य(कर और ड्यूटी सहित)**  | **एनओए देने की तारीख** | **हाल ही में दिए गए और अंतिम दिए गए ठेके के बीच प्रतिशतता में अंतर**  | **टिप्‍प्‍णी**  |
| **पहली पंक्ति एआरवी औषध**  |
| 1 | टीएलई- टेनोफिविर 300मि.ग्रा + लैमीवुडीन 300मि.ग्रा + एफवीरेंज़ 600मि.ग्रा  |  |  | 21.105 | 23.09.2014 | 21.105 | 8.05.2015 | एन / ए | नाको ने एक ही निविदा की 50% मात्रा की 2 किश्तों में इस दवा को पहली बार खरीदा ।  |
| 2 | जेडएलएन- ज़ीडोवूडीने 300मि.ग्रा + लैमीवुडीन 150 मिलीग्राम + नेविरपीन 200 मिलीग्राम | 8.4105 | 10/09/2013 | 8.6625 | 23.09.2014 | 8.652 | 8.05.2015 | -0.12% | नाको अलग-अलग लागत के साथ 2 किश्तों में एक ही टेंडर से 50% मात्रा में खरीदा ।  |
| 3 | जेडएल (वयस्क) - ज़ीडोवूडीने 300मि.ग्रा + लैमीवुडीन 150 मिलीग्राम |  |  | 6.589 | 30.08.2012 | 6.6084 | 10.09.2013 | 0.29% |  |
| 4 | टीएल (वयस्क) - टेनोफिविर 300मि.ग्रा + लैमीवुडीन 300मि.ग्रा  |  |  | 11.55 | 10.09.2013 | 11.928 | 23.09.2014 | 3.17% | अतिरिक्त 25% मात्रा 26/06/2014 को एक ही निविदा से प्राप्त की गई थी  |
| 5 | ईएफवी (वयस्क) - एफवीरेंज़ 600मि.ग्रा  |  |  | 5.985 | 30.08.2012 | 6.6296 | 10.09.2013 | 9.72% |  |
| 6 | एनवीपी (वयस्क) - नेविरपीन 200मि.ग्रा  |  |  | 2.2575 | 1.11.2013 | 2.24174 | 23.09.2014 | -0.70% |  |
| 7 | एसएलएन- स्टवूडीने 30 मिलीग्राम + लैमीवुडीन 150 मिलीग्राम + नेविरपीन 200 मिलीग्राम |  |  | 3.748 | 01.09.2011 | 4.8294 | 10.09.2013 | 22.39% |  |
| 8 | एसएल (वयस्क) - स्टवूडीने 30 मिलीग्राम + लैमीवुडीन 150 मिलीग्राम |  |  | 2.437 | 30.08.2012 | 2.7218 | 10.09.2013 | 10.46% |  |
| **सैंकड लाइन एआरवी औषध**  |  |
| 1 | लोपिनविर / रिटोनवीर (वयस्क) – लोपिनविर 200मि.ग्रा + रिटोनवीर 50 मिलीग्राम |  |  | 11.55 | 10.10.2013 | 11.8502 | 24.10.2014 | 2.53% |  |
| 2 | अतज़नवीर (वयस्क) - अतज़नवीर 300मि.ग्रा  |  |  | 23.247 | 30.03.2012 | 30.45 | 14.03.2014 | 23.66% |  |
| 3 | रिटनवीर (आरटीवी) – रिटोनवीर 100मि.ग्रा  |  |  | 11.54 | 30.03.2012 | 14.6475 | 14.03.2014 | 21.22% |  |
| 4 | एएल (वयस्क) - अबकावीर 600 मिलीग्राम + लैमीवुडीन 300 मिलीग्राम |  |  |  |   | 31.5 | 23.09.2014 |  | नाको ने पहली बार खरीदा  |
| 5 | एफडीसी एटीवी / आरटीवी- अतज़नवीर 300 मिलीग्राम + रिटोनवीर 100 मिलीग्राम |  |  |  |   | 36.75 | 23.06.2015 |  | नाको ने पहली बार खरीदा  |
| **बाल चिकित्‍सा एआरवी औषधों**  |  |
| 1 | जैडएनएल - ज़ीडोवूडीने 60 मिलीग्राम + लैमीवुडीन 30 मिलीग्राम + नेविरपीन 50 मिलीग्राम |  |  | 3.654 | 01.10.2013 | 3.705 | 30.10.2014 | 1.38% |  |
| 2 | एएल (एबीसी + 3टीसी) -अबकावीर 60 मिलीग्राम + लैमीवुडीन 30 मिलीग्राम |  |  | 3.9165 | 3.04.2014 | 3.7705 | 30.10.2014 | -3.87% |  |
| 3 | एनवीपी 50 -नेविरपीन 50मि.ग्रा  |  |  | 2.415 | 1.10.2013 | 1.836 | 30.10.2014 | -31.54% |  |
| 4 | लोपिनविर / रिटोनवीर - लोपिनविर 100मि.ग्रा + रिटोनवीर 25मि.ग्रा  |  |  | 10.5 | 01.10.2013 | 10.773 | 30.10.2014 | 2.53% |  |
| 5 | लोपिनविर / रिटोनवीर सिरप –लोपिनविर 80मि.ग्रा + रिटोनवीर 20 मिलीग्राम सिरप, 160 मिलीलीटर |  |  |  |   | 1,890.00 | 9.10.2014 | एन / ए | नाको ने पहली बार खरीदा  |
| 6 | जैड एल - ज़ीडोवूडीने 60 मिलीग्राम + लैमीवुडीन 30 मिलीग्राम |  |  | 2.0016 | 1.10.2013 | 2.02 | 18.06.2015 | 0.91% |  |
| 7 | एसएलएन- स्टवूडीने 6 मिलीग्राम + लैमीवुडीन 30 मिलीग्राम + नेविरपीन 50 मिलीग्राम |  |  |  |   | 2.7896 | 30.10.2014 | एन / ए | नाको ने पहली बार खरीदा  |
| 8 | एसएल- स्टवूडीने 6 मिलीग्राम + लैमीवुडीन 30 मिलीग्राम |  |  |  |   |  |   | एन / ए | यह दवा नाको द्वारा प्राप्त नहीं की जाती है |
| 9 | ईएफवी - एफवीरेंज़ 200मि.ग्रा  |  |  | 3.4335 | 3.04.2014 | 3.489 | 30.10.2014 | 1.59% |  |